**A Központi Statisztikai Hivatal (KSH) és az Állami Egészségügyi Ellátó Központ (ÁEEK) közötti együttműködési megállapodás**

**2. számú melléklete**

**Feladatterv a KSH és az ÁEEK közötti szakmai együttműködésről**

1. A KSH kijelölt munkatársa a 19/2013. (V. 24.) EMMI utasítás 2. § (1)-(2) bekezdései alapján részt vesz az Egészségügyi Rendszer Teljesítményértékelési Munkacsoportjában (a továbbiakban: Munkacsoport) a 36/2013. (V. 24.) EMMI rendeletben foglalt feladatok teljesítése érdekében.
   1. A KSH átadja a Munkacsoport által meghatározott indikátorokat. Az indikátorok listáját jelen melléklet 1. számú függeléke tartalmazza.
      1. Határidő: 36/2013. (V. 24.) EMMI rendeletben meghatározottak szerint
      2. Felelős: KSH elnöke által a Munkacsoportba kijelölt munkatárs
2. Az egészségügyi ellátás nem monetáris adatainak vonatkozásában a Felek együttműködnek az OECD, Eurostat és WHO koordinációja által létrehozott közös kérdőívvel (Joint Questionnaire on Non-Monetary Health Care Statistics) kapcsolatos feladatokban, az adatátadás szabályozásával összefüggő EU-s jogszabály tartalmi, szakmai, módszertani előkészítésében.
   1. Az ÁEEK végrehajtja a jelenlegi vonatkozó jogszabály (Az Európai Parlament és a Tanács 1338/2008/EK rendelete a népegészségre és a munkahelyi egészségre és biztonságra vonatkozó közösségi statisztikáról) előírásaiból eredő módszertani tájékoztatásra, adatátadásra vonatkozó megállapodások teljesítését. Az ÁEEK a nemzetközi szervezetek által évente előírt adattartalomnak megfelelő adatszolgáltatást a KSH-nak is megküldi.
      1. Határidő: A nemzetközi szervezetek által meghatározott határidőre, az adatszolgáltatással párhuzamosan
      2. Felelős: KSH részéről: Györke Judit

ÁEEK részéről: Szilágyi Éva

* 1. A KSH az 1. pontban leírt adatszolgáltatás teljesítése érdekében évente átadja az ÁEEK részére a nemzetközi szervezetek által előírt – illetékességébe tartozó – adatokat.
     1. Határidő: A nemzetközi szervezetek által meghatározott határidőig
     2. Felelős: KSH részéről: Györke Judit

ÁEEK részéről: Szilágyi Éva